Pêro Tirkîya de çarçewa tedbîranê vîrusê Korona de saete 20:00 ra heta şewdirî saete 10:00 qedexeyê tebervejîyayîşî ame îlankerdene. La na rewşe de zî şîdetê camêrdan dewam keno.
Taxa Guzelobayî ya qezaya Muratpaşayî ya Antalya de di kesanê nenasan di cinîyan reyde nîqaş kerd û dima da înan ro.
Qiseykerdişan ra eşkera bi ke wird cinîyan ra yew Tirkîya ra nîya û vatêne 'Ti se kenî?' Dîmenanê serebûtî de dîyeno ke wird camêrdî kenê ke bi zorî cinîyan cinuşnê wesayîtê xo. Na hele zî cinîyî seba hetkarîye venga der û dore danê û vanê ''Çew çin o? Cîranênî!''
Nêzanîyeno ke wird cinîyî nika ça de yê.
